הוועדה המיוחדת לעניין נגיף הקורונה החדש ולבחינת היערכות המדינה למגפות ולרעידות אדמה, כנסת 23, פרוטוקול מספר 15, 2020-06-29 10:20

יפעת שאשא ביטון: אני פותחת את ישיבת הוועדה בנושא הצעת חוק הארכת תקופות ודחיית מועדים (הוראת שעה – נגיף הקורונה החדש) (אישורים רגולטוריים ועיצומים כספיים), התש"ף-2020.

יפעת שאשא ביטון: אנחנו דנים בבקשת רביזיה שלי, שהצטרפו אליה גם חברי הכנסת מיקי לוי ואחמד טיבי.

יפעת שאשא ביטון: עשינו את זה כדי לנעול את הצעת החוק, אבל אני מבינה שאנחנו פותחים את הדיון שוב כדי לעשות תיקון בנוסח.

נעה בן שבת: זו הבהרה מסוימת לנושא שעלה.

נעה בן שבת: צריך להצביע על פתיחת הרביזיה.

נעה בן שבת: אני רק רוצה להבהיר: תיקנו את הנוסח לפי הצעת הוועדה אבל היו דברים שנאמרו בתחילת הדיון והם לא תואמים לדברים שנאמרו בסיומו של הדיון.

נעה בן שבת: אנחנו רק רוצים להסביר מה הנוסח שאנחנו הבנו ולוודא שהוא באמת מקובל על הוועדה.

נעה בן שבת: לכן אנחנו מציעים להיעזר ברביזיה גם לצורך זה.

יפעת שאשא ביטון: נצביע עכשיו על הרביזיה.

יפעת שאשא ביטון: מי בעד הרביזיה?

יפעת שאשא ביטון: מי נגד?

יפעת שאשא ביטון: מי נמנע?

יפעת שאשא ביטון: בעד – 2

יפעת שאשא ביטון: נמנעים – אין

יפעת שאשא ביטון: הרביזיה אושרה.

נעה בן שבת: ההוראה שרצינו לוודא שהיא ברורה היא הוראת סעיף 2(א), שמסדירה את נושא הארכת התוקף.

נעה בן שבת: אקרא את הנוסח.

נעה בן שבת: כלומר אם האישור פקע בתקופה הקובעת הוא מקבל שלושה חודשים נוספים ממועד הפקיעה או עד 30 ביוני 2020, לפי המאוחר.

נעה בן שבת: כלומר כל מה שמגיע מכאן ואילך כמובן עובר את 30 ביוני.

נעה בן שבת: זאת הוראת פסקה (1).

נעה בן שבת: צירפנו אליה את ההוראה שהייתה בסעיף קטן (ו) כיוון שהדברים התלכדו.

נעה בן שבת: אנחנו מתייחסים עכשיו לכל התקופה הקודמת.

נעה בן שבת: אנחנו אומרים שאישור שכבר פקע, בין בתקופה של קיום תקנות שעת חירום אבל בעיקר בתקופה שאחרי תקנות שעת חירום, רואים אותו כאילו עומד בתוקף גם בתקופה הקובעת.

נעה בן שבת: בתחילת הדיון דובר על כך שיהיו שלושה חודשים מיום מתן הצו.

נעה בן שבת: לא הייתה בהירות מתי ניתן הצו.

נעה בן שבת: בסוף הדיון הבנו שדובר על הארכה של שלושה חודשים של התקופה הקובעת.

נעה בן שבת: כך הבנו אבל רצינו לוודא שלזה הוועדה מסכימה.

נעה בן שבת: זאת אומרת שאם עד עכשיו התקופה הקובעת היא עד 30 ביוני, יכול להיות שראש הממשלה בשלב עתידי כלשהו יחליט שהנסיבות המשקיות או נסיבות מיוחדות אחרות מצדיקות זאת, ואז באישור הממשלה ובאישור הוועדה הוא יאריך את התקופה הקובעת.

נעה בן שבת: זו ההוראה.

יפעת שאשא ביטון: אנחנו כבר יודעים שהיום אנחנו מאריכים את זה עד 30 בספטמבר.

יפעת שאשא ביטון: זה אומר שמבחינת ראש הממשלה, הצו יינתן מ-30 בספטמבר ואילך, כל מה שנמצא בדלתא שבין 30 ביוני לבין תחילת ספטמבר, שזה מה שהארכנו ב-10 שבועות, זה אותם חודשיים.

נעה בן שבת: למעשה אנחנו אומרים שכל ההסדר הזה, שאומר:

נעה בן שבת: התקופה הקובעת מוארכת בשלושה חודשים, ושני החודשים שלאחריה מוארכים בעשרה שבועות, כל ההסדר הזה יכול להיות מוארך בעוד שלושה חודשים.

נעה בן שבת: אם אנחנו מדברים עכשיו שאנחנו מגיעים עד סוף אוגוסט, שם מוארך לעשרה שבועות, יכול להיות שאם תהיה הארכה על ידי ראש הממשלה לתקופה של שלושה חודשים, הוא יכול עד שלושה חודשים - - -

יערה למברגר קינר: ההארכה למשל יכולה להתחיל בתחילת ספטמבר.

נעה בן שבת: התקופה הקובעת תגיע עד ספטמבר ומאז ייחשבו שלושת החודשים, ובשני החודשים שאחר כך, באוקטובר ובנובמבר, יוארכו בעוד עשרה שבועות.

יערה למברגר קינר: זה יכול להיות מתחילת ספטמבר.

יערה למברגר קינר: רק אחדד.

יערה למברגר קינר: היושבת-ראש אמרה: אנחנו מאריכים עד 30 בספטמבר, אבל זה תלוי, כל רישיון לפי התקופה שלו.

יערה למברגר קינר: בעצם ראש הממשלה יכול להאריך גם בתחילת ספטמבר.

נעה בן שבת: את התקופה הקובעת הוא מאריך מסוף יוני.

נעה בן שבת: התקופה הקובעת מסתיימת ב-30 ביוני.

יערה למברגר קינר: ואותם מאריכים ל-30 בספטמבר.

נעה בן שבת: הוא יכול להגיד שהתקופה הקובעת מגיעה עד 30 בספטמבר.

יערה למברגר קינר: ואז מ-30 בספטמבר – כל רישיון שפוקע ב-30 בספטמבר יוארך בשלושה חודשים.

נעה בן שבת: נכון.

נעה בן שבת: לא בחודשיים לפי ההסדר הנוכחי.

יערה למברגר קינר: לא כמו בעשרה שבועות.

נעה בן שבת: ולאחר מכן, נניח שהוא יאריך לכל השלושה חודשים, אחר כך הרישיונות שיפקעו במהלך חודש אוקטובר ובמהלך חודש נובמבר יוארכו בעשרה שבועות.

יערה למברגר קינר: זו בעצם אותה הסטה של כל ההסדר, היא יכולה להיות בהסטה לשלושה חודשים קדימה.

יפעת שאשא ביטון: בדיוק, זה מה שביקשנו.

יפעת שאשא ביטון: מבחינתנו זה בסדר, זה מה שביקשנו.

יפעת שאשא ביטון: אני עוברת להצבעה בהכנה לקריאה השנייה והשלישית.

יפעת שאשא ביטון: מי בעד?

יפעת שאשא ביטון: מי נגד?

יפעת שאשא ביטון: מי נמנע?

יפעת שאשא ביטון: בעד – 2

יפעת שאשא ביטון: נמנעים – אין

יפעת שאשא ביטון: 2 בעד, אין נגד ואין נמנעים.

יפעת שאשא ביטון: הצעת החוק אושרה ותעלה להצבעה במליאה.

יפעת שאשא ביטון: תודה רבה לכם.

יפעת שאשא ביטון: יום טוב.